RESOLUCIÓN do 21 de xuño de 2005, da Delegación Provincial de Lugo, pola que se dispón o rexistro, o depósito e a publicación, no Diario Oficial de Galicia, do convenio colectivo de ámbito provincial para o sector de industria de ebanístaría e afíns da provincia de Lugo.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 14/10/2005

Visto o texto do convenio colectivo para o sector de industria de ebanistaría e afíns da provincia de Lugo (código 2700245), asinado o día 2 de xuño
de 2005, pola representación da Asociación Provincial de Empresarios de Ebanistería de Lugo e das centrais sindicais UGT (44,8%), CC.OO. (20,7%), USO (10,3%) e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores e no Real decreto 1040/1981, do 22 de maio, sobre rexistro e depósito de convenios colectivos de traballo. Esta delegación provincial
ACORDA:
Primeiro.-Ordenar a inscrición do citado convenio colectivo no rexistro de convenios desta delegación, así como o seu depósito.
Segundo.-Remitirlle o texto do citado convenio á Dirección Xeral de Relacións Laborais da Xunta de Galicia.
Terceiro.-Dispoñer a súa publicación no Diario Oficial de Galicia.
Lugo, 21 de xuño de 2005.
Ana Chao Vázquez
Delegada provincial de Lugo
Convenio colectivo provincial para a industria de ebanistaría e afíns da provincia de Lugo
Capítulo I
Extensión e ámbito do convenio
Artigo.-Ámbito de aplicación.
Este convenio será de aplicación a todas as empresas da provincia de Lugo, establecidas ou que se establezan no futuro, que se rexen polo II convenio colectivo estatal para as industrias da madeira publicado no BOE do 24 de xaneiro de 2002 e que teñen os seus centros de traballo na provincia e que teñan ao seu servizo traballadores encadrados nas actividades de ebanistaría, mobles curvados, fábricas de mobles en serie, carpintaría e carpintaría mecánica, envases e embalaxes, brochas, cepillos, pinceis e vasoiras, almacéns de madeira e tapizarías, fábricas de cadaleitos, carpintaría de ribeira e demais actividades de 2ª transformación da madeira previstas no anexo I do II convenio colectivo estatal para as industrias da madeira. As condicións pactadas neste convenio teñen o carácter de mínimas obrigadas.
Artigo 2º.-Vixencia e duración.
Este convenio terá unha duración de 2 anos, desde o 1 de xaneiro de 2005 ata o 31 de decembro do 2006, con independencia da data de publicación no BOP de Lugo ou Diario Oficial de Galicia.
Artigo 3º.-Condicións máis beneficiosas.
Os traballadores que anteriormente a este convenio viñeran gozando de mellores condicións ca as aquí
pactadas, poderán acollerse a elas, séndolles respectadas para todos os efectos.
Artigo 4º.-Denuncia.
A denuncia do convenio deberá presentarse cunha antelación mínima de 30 días á data de finalización do convenio por calquera das partes. A ausencia de denuncia deste convenio significará, en todo caso, a súa prórroga por un ano, en iguais termos, salvo no referente á táboa salarial, que se verá incrementada en igual contía ca o IPC anual.
Capítulo II
Comisión mixta paritaria
Artigo 5º.-Comisión mixta paritaria.
Constituirase un comité mixto paritario entre as partes asinantes do convenio. O citado órgano -integrado por 6 representantes da asociación empresarial asinante e 3 membros de UGT, 2 de CC.OO. e 1 de USO, igualmente asinantes do convenio- cumprirá as funcións de aplicación do pactado, así como do seu seguimento. Caso de non chegar a acordo na dita comisión, ambas as dúas partes se someten á competencia do Servizo de Mediación, Arbitraxe e Conciliación (SMAC) e xurisdición competente.
Capítulo III
Tempo de traballo
Artigo 6º.-Xornada laboral.
A xornada laboral de traballo queda fixada para o ano 2005 en 1.764 horas ao ano de traballo efectivo e para o ano 2006 en 1.760 horas ao ano de traballo efectivo, tanto en réxime de xornada continuada como partida, que se distribuirá de luns a venres, ambos inclusive, salvo nos casos de que entre empresa e traballadores se tome un acordo en contra con respecto ao traballo dos sábados.
Independentemente do anterior, a empresa queda facultada, naqueles supostos de que non se traballe o sábado, para nomear un servizo de urxencia para manter un nivel mínimo de servizos de asistencia ao público, sendo os ditos nomeamentos de carácter representativo. A compensación aos traballadores que traballen en sábado efectuarase de forma horaria con carácter mensual.
As empresas poderán distribuír a xornada establecida no parágrafo primeiro deste artigo ao longo do ano mediante criterios de fixación uniforme ou irregular, afectando a uniformidade ou irregularidade ben a todo o cadro de persoal ou de forma diversa por seccións ou departamentos, por períodos estacionais do ano en función das previsións das distintas cargas de traballo e desprazamentos da demanda. En todo caso, a distribución irregular da xornada respectará os topes mínimos e máximos de distribución previstos no artigo 43 do II convenio colectivo estatal para as industrias da madeira e o disposto no artigo 7º deste convenio.
Para os efectos dunha mellor organización do traballo, as empresas poderán establecer un calendario anual no cal se recolla a distribución da xornada pactada ao longo do ano.
Artigo 7º.-Distribución da xornada laboral.
Non obstante o disposto no artigo anterior, as empresas deberán distribuír a xornada de traballo establecida neste convenio de modo que en cada empresa se establezan anualmente dous días non laborales de convenio.
Para aquelas empresas que na data 31 de xaneiro de cada ano non teñan distribuída a xornada conforme o disposto no artigo 6º deste convenio e no parágrafo anterior no correspondente calendario laboral, terán a consideración de días non laborables de convenio os dous que cada ano estableza a comisión paritaria do convenio.
Para o ano 2005, para aquelas empresas que na data da asinamento deste convenio non teñan distribuída a xornada conforme o disposto neste convenio con fixación de, polo menos, dous días non laborables, terán a consideración de días non laborables de convenio os seguintes:
-26 de xullo.-31 de outubro.
Non obstante, no ano 2005, as empresas poderán modificar os ditos días por outros logo de acordo cos traballadores nun prazo dun mes contado desde a data de publicación deste convenio no BOP de Lugo.
Artigo 8º.-Vacacións.
O persoal comprendido neste convenio gozará dun período anual de 21 días laborables de vacacións non acumulables a festivos e licenzas, cumpríndose en todo caso os mínimos estatutarios de 30 días naturais de vacacións, preferentemente entre os meses de xuño e setembro.
Para o ano 2006 o período anual de vacacións será de 22 días laborables.
No primeiro trimestre de ano, as empresas poñerán en coñecemento de todo o persoal o calendario de vacacións, así como os criterios seguidos para o seu establecemento, téndose especialmente en conta evitar o excesivo fraccionamento das vacacións. Despois da citada exposición, existirá sempre a posibilidade de reaxuste do calendario proposto, ben por medio dun prazo de reclamación daqueles traballadores que sexan prexudicados ou polo establecemento dun acordo entre empresa e traballador.
Salvo no suposto de desfrute de vacacións por mes ou quincena natural, o inicio do período de desfrute de vacacións terá lugar en día laborable, non tendo tal consideración nin os sábados nin os domingos.
Con independencia do anterior, no caso de desfrute de vacacións por períodos de tempo inferiores á quincena, o inicio do período de desfrute destas tampouco poderá ter lugar os venres.
No suposto de desacordo, aplicarase o que dispoña a autoridade laboral ou a xurisdición laboral.
Artigo 9º.-Licenzas retribuídas.
O persoal gozará das seguintes licenzas retribuídas:
-15 días en caso de matrimonio.
-2 días por cambio de domicilio na cidade.
-5 días por cambio de residencia fóra do municipio.
-Nos casos de asistencia a consulta do médico de cabeceira da Seguridade Social, coincidindo o horario de consulta co do traballo, polo tempo necesario, debe presentarlle o traballador ao empresario xustificante de ter asistido á consulta.
-O tempo necesario nos casos de asistencia a consulta médica de especialista da Seguridade Social cando, coincidindo o horario de consulta co do traballo, prescriba a dita consulta o facultativo de medicina xeral, debendo presentarlle o traballador ao empresario o volante xustificativo da referida prescrición médica.
Considéranse non laborables os días 24 e 31 de decembro.
Nos restantes casos, aplicarase o disposto no cadro de permisos e licenzas recollido no II convenio colectivo estatal para as industrias da madeira e na lexislación laboral vixente, cadro que se incorpora ao texto deste convenio como anexo I.
Capítulo IV
Retribucións
Artigo 10º.-Salarios.
Os salarios para as distintas categorías para o período que vai desde o 1 de xaneiro ao 31 de decembro de 2005 serán os recollidos na táboa salarial que se xunta como anexo II, que supón un incremento dun 3% sobre a táboa salarial revisada do ano 2004.
Establécese para o ano 2005 unha cláusula de revisión para o suposto de que o IPC real estatal o 31 de decembro de 2006 supere o 2%, no exceso desta cifra e con efectos retroactivos desde o 1 de xaneiro de 2005. O exceso, se tiver lugar, aboarase nunha soa paga no mes de febreiro do ano 2006.
Os salarios establecidos para as distintas categorías para o período que vai desde o 1 de xaneiro de 2006 ao 31 de decembro de 2006 serán o resultado de aplicar sobre a táboa salarial, se é o caso revisada, do ano 2005, o incremento salarial consistente no IPC previsto polo Goberno para o ano 2006 máis 1 punto.
Establécese para o ano 2006 unha cláusula de revisión para o suposto de que o IPC real estatal o 31 de decembro de 2006 supere o IPC previsto polo Goberno para o mesmo ano, no exceso desta cifra e con efectos retroactivos desde o 1 de xaneiro de 2006. O exceso, se tiver lugar, aboarase nunha soa paga no mes de febreiro do ano 2007.
Artigo 11º.-Pagas extraordinarias.
Establécese unha en xullo de 30 días, que se pagará antes do 30 de xuño, denominada paga de verán, e outra en decembro de 30 días que se aboará antes do 20 do citado mes, denominada paga de Nadal. A contía das pagas mencionadas será de 30 días de salario base máis a antigüidade.
As pagas extraordinarias reguladas neste artigo devengaranse por semestres naturais e por cada día natural no que se devengase o salario base.
Artigo 12º.-Axudas de custo e quilometraxe.
Todo traballador con dereito a axudas de custo percibirá, a partir da publicación deste convenio no BOP de Lugo, á elección da empresa, ou ben gastos para xustificar, ou ben as contías que figuran a continuación:
-Axuda de custo completa: 35 euros no ano 2005 e 36 euros no ano 2006.
-Media axuda de custo: 14 euros.
O traballador que, por necesidades do servizo, teña que desprazarse fóra do lugar onde radique o seu centro de traballo empregando o seu vehículo particular, percibirá por este concepto a cantidade de 0,18 euros/quilómetro. Esta indemnización non operará cando se trate do desprazamento que o traballador teña que realizar ao seu centro de traballo para prestar servizos neste.
Artigo 13º.-Complemento de antigüidade.
A partir do 30 de setembro de 1996 non se devengan por este concepto novos dereitos quedando polo tanto suprimido.
Non obstanten os traballadores que xerasen antes do 30 de setembro de 1996 novos dereitos e contías en concepto de antigüidade, manterán a cantidade consolidada na dita data. A contía mencionada figurará na nómina de cada traballador como complemento persoal baixo o concepto de «antigüidade consolidada» non sendo tal contía absorbible nin compensable. Para tales efectos, fíxase na táboa salarial anexa o importe do quinquenio consolidado para cada unha das categorías profesionais.
Artigo 14º.-Premio de xubilación.
Os traballadores que se xubilen con máis de 10 anos de antigüidade na empresa terán dereito ao desfrute de vacacións retribuídas nas seguintes duracións:
Aos 65 anos: 1 mes.
Aos 64 anos: 2 meses.
Aos 63 anos: 2 meses e medio.
Aos 62 anos: 3 meses.
Aos 61 anos: 3 meses e medio.
Aos 60 anos: 4 meses.
O desfrute destas vacacións farase efectivo coa correspondente antelación ao seu cesamento efectivo, debendo o traballador comunicarlle de forma constatable a súa decisión á empresa. Esta faralle entrega ao traballador que solicite as vacacións dun certificado acreditativo do seu desfrute, no que constará o número de meses aos que ten dereito.
Artigo 15º.-Pagamento do salario.
A liquidación e pagamento do salario farase documentalmente mediante recibos de salarios que se axustarán ás normas vixentes sobre a materia, nos que figurarán todos os datos de identificación segundo a Orde do 27 de decembro de 1994 e os conceptos devengados polo traballador debidamente especificados.
O salario aboarase por períodos vencidos e mensualmente, dentro dos catro primeiros días hábiles do mes seguinte do seu devengo.
As empresas fican facultadas para aboar as retribucións e anticipos mediante cheque, transferencias ou outra modalidade de pagamento a través de entidades bancarias ou financeiras, logo de comunicación aos representantes legais dos traballadores.
O pagamento ou sinatura de recibos que o acredite farase dentro da xornada laboral.
O traballador, e coa súa autorización o seu representante, terá dereito a percibir, sen que chegue o día sinalado para o pagamento, e por unha soa vez ao mes, anticipio a conta do traballo xa realizado. O importe do anticipo poderá ser de ata o 90% das cantidades devengadas.
No momento do pagamento do salario, ou se é o caso anticipo, o traballador asinará o xustificante correspondente e daráselle dará copia deste.
Capítulo V
Acción social
Artigo 16º.-Seguro de invalidez ou morte.
As empresas suxeitas a este convenio terán contratado un seguro por accidentes de traballo polas contías de 29.000 euros por invalidez permanente, nos graos de total, absoluta e grande invalidez, e de 20.000 euros no caso de morte nos prazos establecidos no convenio colectivo de ebanistaría da provincia de Lugo do ano 2004.
A partir do 1 de xaneiro de 2006 as contías de cobertura da póliza á que se fai referencia neste artigo serán de 33.000 euros por invalidez perma
nente, nos graos de total, absoluta e grande invalidez, e de 24.000 euros no caso de morte.
Artigo 17º.-Compensación en caso de baixa por enfermidade ou accidente.
Nestes supostos a empresa aboaralles aos seus traballadores as seguintes contías:
Incapacidade temporal derivada de accidente de traballo ou enfermidade profesional. O complemento necesario para que, unido á compensación económica debida a incapacidade temporal por accidente de traballo e enfermidade profesional, o traballador perciba o salario que se establece neste convenio a partir do día seguinte ao inicio da baixa e mentres perciba a indemnización económica a cargo da Seguridade Social, podendo a empresa controlar a evolución da enfermidade ou accidente por medio dos seus servizos; deste ditame médico dependerá a subsistencia do referido beneficio, sen prexuízo das sancións que resulten pertinentes.
Incapacidade temporal derivada de enfermidade común ou accidente non laboral con hospitalización. O complemento necesario para que, unido á compensación económica debida a incapacidade temporal por enfermidade común ou accidente non laboral, o traballador perciba o salario que se establece neste convenio cando exista hospitalización e durante o tempo que dure esta.
Incapacidade temporal derivada de enfermidade común ou accidente non laboral. O complemento necesario para que, unido á compensación económica debida a incapacidade temporal por enfermidade común ou accidente non laboral, o traballador perciba as seguintes porcentaxes do salario que se establece neste convenio:
Ano 2005:
a) Para procesos de incapacidade temporal iniciados antes do 1 de xullo de 2005: o 100% do salario que se establece neste convenio a partir da 17ª semana da baixa, sempre que se teña dereito ao complemento conforme o disposto no convenio colectivo de ebanistaría da provincia de Lugo do ano 2004.
b) Para procesos de incapacidade temporal iniciados o 1 de xullo de 2005 ou con posterioridade:
O 85% do salario que se establece neste convenio desde o día 21 da baixa ata o día 60 da baixa.
O 90% do salario que se establece neste convenio desde o día 61 da baixa ata o día 100 da baixa.
O 100% do salario que se establece neste convenio desde o día 101 da baixa e en adiante.
Ano 2006:
O 85% do salario que se establece neste convenio desde o día 21 da baixa ata o día 60 da baixa.
O 90% do salario que se establece neste convenio desde o día 61 da baixa ata o día 83 da baixa.
O 100% do salario que se establece neste convenio desde o día 84 da baixa e en adiante.
Artigo 18º.-Xubilación especial aos 64 anos.
A idade de xubilación voluntaria será de 64 anos cumpridos. Todas aquelas empresas ás que lles sexa solicitada por un traballador a dita xubilación á idade xa citada, veranse obrigadas a contratar outro traballador, debidamente inscrito como desempregado na correspondente oficina de emprego, mediante un contrato da mesma condición ca o extinguido na forma e condicións que establece a lexislación vixente.
Artigo 19º.-Xubilación parcial.
Ao amparo do artigo 166.2º da Lei da Seguridade Social e do artigo 12.6º do Estatuto dos traballadores, recoñéceselles aos traballadores o dereito a pasar a situación de xubilación parcial con redución da xornada, sempre que reúnan os requisitos, idade e outros, legalmente exixidos.
Se o traballador que pretende a xubilación parcial conta entre 60 e 64 anos de idade, a empresa deberá suscribir, simultaneamente á redución de xornada do xubilado, un contrato de revezamento cun traballador desempregado ou cun traballador ligado á empresa por contrato temporal, para a substitución daquel, polo menos, na parte da xornada deixada vacante.
Para os efectos de que a empresa poida cumprir coas súas obrigas de modo axeitado, o traballador interesado na xubilación parcial deberá comunicarllo á empresa cunha antelación mínima de tres meses á data efectiva de xubilación parcial.
O traballador xubilado parcialmente e a empresa poderán acordar a acumulación da parte da xornada na que o xubilado continúa a traballar. No caso de que o traballador se xubile cunha redución de xornada inferior ao 50%, a acumulación terá lugar sempre que a empresa estea interesada nela.
Artigo 20º.-Recoñecemento médico.
As empresas vinculadas a este convenio colectivo están obrigadas á realización dun recoñecemento médico anual para todo o persoal, a través do Gabinete Técnico Provincial de Seguridade e Hixiene, ou a través da mutua patronal de accidentes de traballo. O tempo empregado no recoñecemento será aboado pola empresa, quen facilitará os medios de transporte para este desprazamento.
Artigo 21º.-Traballo da muller.
Os dereitos e obrigas establecidas na lexislación laboral e neste convenio afectarán por igual o home e a muller.
As empresas están obrigadas a pagar, por igual traballo, os mesmos salarios e complementos sen discriminación de sexo.
Para os efectos da extinción do contrato de traballo por causas obxectivas non se computarán como faltas de asistencia as dos traballadores en período de licenza por maternidade.
Capítulo VI
Acción sindical
Artigo 22º.-Dereitos sindicais.
As empresas vinculadas a este convenio recoñecen aos sindicatos debidamente implantados no sector como elemento básico ou representativo, para afrontar a través dos seus delegados de persoal e comité de empresa as necesarias relacións entre traballadores e empresario. Para o exercicio das súas funcións representativas recoñéceselles aos membros dos comités de empresa e delegados de persoal o número mínimo de horas retribuídas mensuais previstas no artigo 68 do Estatuto dos traballadores segundo o número de traballadores de cada centro de traballo, sen que en ningún caso o crédito horario mensual poida ser inferior a 16 horas.
Cota sindical. As empresas, a requirimento dos traballadores ou dos seus representantes sindicais (comité ou delegados), descontarán da nómina mensual do traballador o importe da cota sindical correspondente. O traballador interesado na realización de tal operación remitirá á dirección da empresa un escrito no que expresará, con claridade, a orde do desconto, a central sindical ou sindicato ao que pertence, a contía da cota e o número de contas correntes e entidades a onde debe ser transferida a dita cantidade. A dirección da empresa entregará copia da transferencia á representación sindical se a houber.
Taboleiro de anuncios. Os delegados de persoal e seccións sindicais constituídos a teor da lexislación vixente, disporán dun taboleiro de anuncios para expoñer comunicados relativos a problemas laborais da empresa ou do sector.
Capítulo VII
Comisións específicas
Artigo 23º.-Comisión de seguridade e hixiene no traballo.
As partes asinantes acordan constituír unha comisión paritaria provincial sectorial de seguridade e hixiene no traballo, integrada por un representante de cada unha das centrais sindicais asinantes do convenio e un número de representantes da Asociación de Empresarios de Ebanistaría de Lugo, igual ao total das centrais sindicais.
Ambas as representacións se comprometen a manter reunións periódicas, logo de convocatoria de calquera das partes con 15 días de antelación.
As funcións básicas da comisión de seguridade e hixiene terán como obxectivos prioritarios:
1. Promover a observancia das disposicións legais vixentes para a previsión dos riscos profesionais no ámbito do sector.
2. Prestar asesoramento aos empresarios e traballadores para evitar e/ou reducir os riscos que atenten contra a integridade física e saúde dos traballadores.
3. Dar a coñecer as normas e procedementos e que en materia de seguridade e hixiene diten os organismos especializados nesta materia.
4. Solicitar informes sobre os resultados estatísticos dos recoñecementos médicos que se realicen aos traballadores deste sector.
Cantas outras funcións a comisión se atribúa, orientadas ao desenvolvemento e mellora da seguridade e hixiene no traballo, no sector, na provincia de Lugo.
Artigo 24º.-Comisión de formación profesional.
As partes signatarias acordan constituír unha comisión paritaria provincial sectorial de formación profesional, integrada por un representante de cada unha das centrais sindicais asinantes do convenio e un número de representantes da Asociación Provincial de Empresarios de Ebanistaría de Lugo igual ao total das centrais sindicais.
Serán funcións desta comisión:
-Requirir das administracións autonómicas competentes o recoñecemento desta Comisión interlocutor social sectorial, que reciba a información existente sobre programas e cursos de formación profesional con financiamento oficial que afectan o sector de ebanistaría, co fin de colaborar tanto nos que estean en marcha, como nos que poidan programar máis adiante.
-Elaborar estudos sobre necesidades e requirimentos de formación profesional no sector para chegar a definir a organización e programación dela, tanto ocupacional como regulada (observatorio ocupacional).
-Elaborar plans formativos necesarios para conseguir a homologación das cualificacións profesionais dos traballadores técnicos, administrativas e manuais, coas súas equivalentes na Comunidade Económica Europea.
-Cantas outras funcións a comisión se atribúa, orientadas ao desenvolvemento e mellora da formación profesional no sector, na provincia de Lugo.
Capítulo VIII
Varios
Artigo 25º.-Período de proba.
O persoal comprendido neste convenio, para os efectos de establecer a duración dos períodos de proba aplicarase a seguinte escala:
Técnicos titulados superiores: 6 meses.
Técnicos grao medio ou sen titulación e persoal administrativo cualificado: 2 meses.
Persoal de oficio e auxiliar administrativo: 1 mes.
Resto do persoa: 20 días.
Artigo 26º.-Roupa de traballo.
As empresas entregarán aos traballadores dúas pezas anualmente, unha en xullo e outra en decembro. En traballos especiais entregarase, se fose necesario, a roupa oportuna.
Artigo 27º.-Aprendices.
Os anos traballados como aprendiz nunha empresa serán computables para os efectos de duración da aprendizaxe, noutra das mesmas especialidades, logo de certificación do aproveitamento pola empresa anterior, ou certificación de capacitación por un centro de formación profesional.
O tempo de aprendizaxe nunha empresa será computable para os efectos de antigüidade. Para os efectos de determinar os salarios que corresponden tratarase o establecido na táboa salarial anexa.
Artigo 28º.-Dos traballos tóxicos, penosos e perigosos.
En todo caso para a súa cualificación e determinación fidedignas -logo de comunicación á empresa do traballador e traballadores supostamente afectados- aplicarase ao que determine a autoridade laboral logo do expediente legalmente tramitado para tal efecto.
En canto á súa retribución e demais aspectos normativos aplicarase o disposto no II convenio colectivo estatal para as industrias da madeira.
Artigo 29º.-Retirada do carné de conducir.
Cando no cumprimento das obrigas laborais se puidesen producir a retirada do carné de conducir, por infracción ou accidente a empresa comprometerase a ocupar ao traballador afectado, naquelas tarefas que non requiran tal condición. Esta medida non será de aplicación no caso de infracción reiterada ou de retirada definitiva do carné.
Artigo 30º.-Nornas supletorias.
En todo o non previsto neste convenio colectivo, aplicarase ao disposto no II convenio colectivo estatal para as industrias da madeira e demais lexislación vixente.
Artigo 31º.-Vinculacio á totalidade.
Como queira que as condicións pactadas neste convenio colectivo son o resultado da adaptación do mesmo ao II convenio colectivo estatal para as industrias da madeira, se se dese o caso de que a xurisdición competente anulase ou invalidase, habendo resolución firme, algúns ou todos os seus pactos e polo tanto quedase sen efecto o II convenio colectivo estatal pola aplicación do seu artigo 16, o II convenio colectivo estatal deixará de rexer no futuro no que respecta a este convenio colectivo provincial.
Por outra parte e no suposto de que a xurisdición competente estimase que algunha das condicións pactadas neste convenio colectivo conculca a legalidade vixente ou lesiona gravemente intereses de terceiros e como queira que este convenio, na súa
redacción actual constitúe un todo orgánico indivisible, terase por totalmente ineficaz debendo reconsiderarse ao seu contido íntegro pola comisión negociadora.
Disposicións adicionais
Primeira.-As partes asinantes deste convenio consideran o acordo interprofesional galego sobre dos procedementos extraxudiciais de solución de conflitos de traballo como a canle idónea para a solución dos conflitos colectivos laborais.
Segunda.-As partes asinantes manifestan a súa vontade de impulsar a negociación dun acordo marco para o sector de ebanistaría de ámbito galego.
Terceira.-As empresas disporán dun mes desde a publicación deste convenio no BOP ou Diario Oficial de Galicia para aboar as diferenzas salariais entre as cantidades que viñesen percibindo e as que se pactan neste convenio, en concepto de atrasos desde o 1 de xaneiro do 2005 ata a data da publicación.
ANEXO I
Cadro de permisos e licenzas do II convenio estatal da madeira
Motivo da licenza
Tempo máximo
Salario
base
Pagas
extras
Compl.
antig.
Incentivos
Compl.
conv.
Compl.
posto
Compl.
non sal.
Xustificación
Falecemento de pais, avós, fillos, netos, cónxuxe, irmáns e sogros
3 días naturais, ampliables ata 5 días naturais no caso de desprazamento superior a 150 km
Si
Si
Si
Si
Si
Si
Non
Documento que acredite o feito
Enfermidade grave de pais, sogros, fillos, netos, cónxuxe, irmás e avós
3 días naturais, ampliables ata 5 días naturais no caso de desprazamento superior a 150 km
Si
Si
Si
Si
Si
Si
Non
Xustificante médico que acredite o feito
Falecemento de noras, xenros, cuñados e avós políticos
2 días naturais, ampliables ata 4 días naturais no caso de desprazamento superior a 150 km
Si
Si
Si
Si
Si
Si
Non
Documento que acredite o feito
Enfermidade grave de noras, xenros, cuñados e avós políticos
2 días naturais ampliables ata 4 días naturais no caso de desprazamento superior a 150 km
Si
Si
Si
Si
Si
Si
Non
Xustificante médico que acredite o feito
Nacemento de fillo ou adopción
3 días naturais ampliables a 5 días naturais no caso de desprazamento superior a 150 km
Si
Si
Si
Si
Si
Si
Non
Libro de familia ou certificado do xulgado
Casamento do traballador
15 días naturais
Si
Si
Si
Si
Si
Non
Non
Libro de familia ou certificado oficial
Cambio de domicilio habitual
1 día laborable (1)
Si
Si
Si
Si
Si
Si
Non
Documento que acredite o feito
Deber inescusable de carácter público ou persoal
O indispensable ou o que marque a norma
Si
Si
Si
Si
Si
Si
Non
Xustificante da asistencia
Lactanción ata nove meses
Ausencia dunha hora ou dúas fraccións de media hora; redución da xornada en media hora
Si
Si
Si
Si
Si
Si
Si
Libro de familia ou certificado de adopción
Traslado (artigo 40 ET)
3 días laborables
Si
Si
Si
Si
Si
Si
Non
Casamento de fillos
O día natural
Si
Si
Si
Si
Si
Si
Non
Documento que acredite o feito
Funcións sindicais ou de representación de traballadores
O establecido na norma
Si
Si
Si
Si
Si
Si
Si
O que proceda
(1) No caso de cambio de domicilio habitual, no artigo 9 do convenio prevense 2 días para cambio de domicilio na cidade.
ANEXO II
Convenio colectivo ebanistaría de Lugo
Vixencia desde o 1-1-2005 ao 31-12-2005
Categoría profesional
Salario día A
Quinquenio consolidado A
Salario anual A
Encargado e similares
33,73
470,08
14.335,25
Oficial 1ª conduc. e asimil.
33,65
468,71
14.301,25
Oficial 2ª conduc. e asimil.
32,56
453,81
13.838,00
Peón, axudante e asimil.
31,87
444,10
13.544,75
Aprendiz 17 anos
20,19
281,53
8.580,75
Categoría profesional
Salario día A
Quinquenio consolidado A
Salario anual A
Aprendiz 16 anos
18,00
251,45
7.650,00
Salario mes
Xefe oficina e proxectista
1.017,60
467,23
14.246,40
Oficial 1ª admin. e xefe taller
1.008,12
462,89
14.113,68
Oficial 2ª admin. e xefe taller
979,96
449,95
13.719,44
Auxiliar administrativo
961,28
441,37
13.457,92
Aprendiz maior 18 anos
949,63
436,03
13.294,82
Nota.-A duración da xornada anual de traballo efectivo será, durante o ano 2005, de 1.764 horas (artigo 42 II convenio estatal industrial madeira).